Zhantas/Cleaned-Kyrgyz_Wikipedia huggingface dataset:
Баякунова Шайымбүбү

Баякунова Шайымбүбү (5. 5. 1942-ж. туулган, Ысык-Көл облусу, Тоң району, Бөкөмбаев кыштагы) - СССРдин саламатыкты сактоосунун отличниги (1972-ж.).
 
Фрунзе шаарындагы республикалык медициналык орто окуу жайын бүтүргөн (1957).
Жолдомо боюнча Суусамыр өрөөнүнө келип, 1960-64-жылдарда 1-Май, «Каракол», «Победа>> фельдшердик-акушердик пункттарында, анданкийин 1964-2001-жылдарда Суусамыр участкалык ооруканасында акушерка болуп эмгектенген.
Лениндин 100-жылдык юбилейлик (1970) жана «Эмгек ветераны» (1984) медалдары менен сыйланган.

1971-ж. айылдык кеңештин депутаты болуп шайланган.
Көптөгөн райондук, облустук, республикалык жана СССР Саламаттык сактоо министрлйгинин Ардак грамоталарынын ээси.
Учурда ардактуу эс алууда.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Бабаев Белек

Бабаев Белек (1916, Суусамыр өрөөнү - 28. 9. 1976, Чаек кыштагы) - партиялык жана советтик ишмер.
 
Бишкек педагогикалык окуу жайын (1956) жана республикалык партиялык мектепти бүтүргөн.
1936-38-жылдары Украинанын Кассовск районунда мектеп директору болуп иштеген.
1939-46-жылдары Улуу Ата Мекендик жана ак финдер менен болгон согуштарга катышкан.

194650-жылдары Жумгал райондук партия комитетинин пропаганда жана агитация бөлүмүнүн башчысы, Тогуз-Торо райондук партия комитетинин 2-катчысы, 1951-60-жылдары эмгекчилер депутаттарынын Тогуз-Торо, Кочкор жана Ат-Башы райондук кеңешинин аткаруу комитеттеринин төрагасы, 1960-61-жылдары АтБашы райондук партия комитетинин 1-катчысы, 1961-73-жылдары Кочкор районунун «Коммунизм» совхозунун директору, Жумгал райондук турмуш-тиричилик жактан кызмат көрсөтүү комбинатынын директору, «Жумгал» жана «Кызарт» совхоздорунун партиялык комитеттеринин катчысы болуп иштеген (197376).

Ал II даражадагы «Ата Мекендик согуш», Эмгек Кызыл Туу жана «Ардак Белгиси» ордендери, Кыргыз ССР Жогорку Советинин Ардак грамоталары жана медалдар менен сыйланган.
Чал уруусунан 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Нурлан Аскаров

Аскаров Нурлан (10. 5. 1960-ж. туулган, Жайыл району, Суусамыр айылы) - тарых илимдеринин кандидаты (1985), мамлекеттик ишмер.
 
 Мамлекеттик кызматтын 3-класстагы кеңешчиси (2009).
 Кыргыз мамлекеттик университетинин тарых факультетин артыкчылык диплому менен бүтүргөн (1982).
 Ал 1982-85-жылдары M. В. Ломоносов атындагы Москва университетинде аспирант.
 1983-84-жылдары Гумбольдт атындагы Берлин университетинде илимий стажировкада болгон.
 1985-86-жылдары Кыргыз мамлекеттик университетинин тарых факультетинде окутуучу, 1986-91-жылдары Кыргызстан ЛКЖС БКда инструктор, бөлүм башчысы, 1992-93-жылдары жаштар союзунун Борбордук кеңешин башкарган.
 199394-жылдары Карл Дуйсберг коомунун багытында ГФРде илимий стажировкада, 1994-97-жылдары коммерциялык структураларда иштеген.
 1997-98-жылдары Бишкек шаарынын Свердлов районунун калкты социалдык жактан коргоо башкармасынын төрагасы, 1998-2004-жылдары Кыргыз Республикасынын атайын техникалык билим берүү башкы башкармасынын төрагасы, 2005-07-жылдары ГФРдин Дармштадт технологиялык университетинде илимий изилдөө иштерин жүргүзгөн, профессор (2007).
 Турин шаарындагы (Италия) европалык Билим фондусунун байкоо кеңешинин мүчөсү (1998), Германиядагы Гумбольдт фондусунун (2006) жана Карл Дуйсберг коомунун (1994) бүтүрүүчүсү.
 Илимий эмгектери жана макалалары бир нече Европа өлкөлөрүнүн журналдарында жарыяланган.
 2007-09-жылдары Кыргыз Республикасынын өкмөтүнүн алдындагы атайын техникалык билим берүү агенттигинин төрагасы.
 1998-жылдан Билим берүүнүн Европа фондунун консультациялык кеңешинин мүчөсү.
 Бир нече чет тилдерде эркин сүйлөйт.
 Ардак грамоталар (БСЖКнин, 1989; Кыргыз Республикасынын, 2003; Социалдык коргоо жана Эмгек министрлигинин, 2002) менен сыйланган.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар:Кыргызстан
Эльнура Асаналиева

Асаналиева Эльнура Баямановна (12.06.1967-ж. туулган, Суусамыр кыштагы) - Суусамырдагы алгачкы архивист.
 
Фрунзе соода техникумун бүтүргөн (1988).

Эмгек жолун 1984-ж. орто мектепти аяктагандан кийин Суусамыр совхозунда бала бакчада тарбиячы болуп баштаган.
Кийинчерээк Суусамыр айылдык керек-жарак коомунда сатуучу (1988-94), Суусамыр совхозунда кассирэсепчи, кайрадан Суусамыр керек-жарак коомунда иштеген.
1997-ж. Суусамыр аймактык мамлекеттик архиви уюштурулгандан башкы архивист болуп эмгектенүүдө.

Ал Суусамырга тийиштүү архивдик материалдарды Жумгал, Панфилов жана Жайыл райондорунан чогултуп, Суусамырдын өзүндө топтоодо талыкпай иштеп келе жатат.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Асаналиев Талант

Асаналиев Талант (11. 10. 1073-ж. туулган, Суусамыр кыштагы) - төкмө акын, запастагы моряк.
 
Орто мектепти аяктагандан кийин, 1991-93-жылдары Түндүк деңиз флотунда Советтик Армиянын катарында кызмат өтөгөн.
Армиядан кийин механизатор-айдоочу болгон.

Атасы Кабыл комузду жакшы чертип, жамактап да ырдаган.
Атасынан таасирленип комуз чертип, терме үйрөнгөн.

Айылдагы өздүк көркөм чыгармачылыгынын активдүү катышуучусу жана ошондой эле конкурстарга да катышкан.
Ал эми райондо, облуста өткөрүлгөн айтыштарга устаты, акын Абдиев Ташкенбай менен барып жүргөн.

Кыргыз Республикасы эгемендүүлүккө ээ болгондон кийин өткөрүлүп келе жаткан төкмө акын акындардын айтышына жыл сайын катышып келет.
Учурда Суусамыр кыштагында маданият үйүн жетектейт.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району
Апакаева Гүлай Мамыровна

Апакаева Гүлай Мамыровна (28. 2. 1952, Суусамыр кыштагы - 2007, ошол эле жер) - эл агартуунун алдыңкы мугалими.
 
 Фрунзе шаарындагы В. В. Маяковский атындагы кыргыз кызкелиндер педагогикалык институтун бүтүргөн (1977).
 1969-жылдан 1970-жылга чейин мектепте пионер вожатый болуп иштеген.
 1997-2006-жылдары Суусамыр орто мектебинде мугалим.
 Бир нече Ардак грамоталар менен еыйланган.
 2005-ж. Кыргыз Республикасынын «Билим берүүнүн отличниги» наамына татыктуу болгон.
 Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Андарбеков Жээнбек

Андарбеков Жээнбек (7. 11. 1952-ж. туулган, Жайыл району, Ак-Башат кыштагы) - техника илимдеринин кандидаты (1986), доцент, 1971-73-жылдары Советтик Армиянын катарында кызмат өтөгөн.
 
 1973-ж. К. И. Скрябин атындагы айыл чарба институтунун даярдоо курсун жана айыл чарба өндүрүшүн механизациялоо факультетин артыкчылык диплому менен бүтүргөн (1979).
 Ал 1976-ж. Москва шаарында өткөн Бүткүл союздук физика боюнча олимпиадага катышып, лауреат болгон.
 1979-ж. ушул эле окуу жайда мал чарбасын механизациялоо кафедрасында ассистент, 1980-83-жылдары Россиядагы Ставрополь айыл чарба институтунда аспирант.
 1985-86-жылдары Кыргыз айыл чарба институтунда айыл чарбасын механизациялоо факультетинде декан,
 1986-ж. Москвадагы Грячкина атындагы айыл чарба ин-женерлер институтунда кандидаттык диссертациясын жактаган.
 1986-88-жылдары айыл чарба институтунда жаш окумуштуулар коомунун төрагасы, 1989-95-жылдары кафедра башчысы, 1996-98-жылдары декан болуп эмгектенген.
 1999-жылдан кайрадан ушул эле институтта кафедры башчысы болуп иштейт.
 Москва, Киев, Ленинград шаарларындагы айыл чарба институттарынан квалификациясын жогорулатуу курстарынан өтүп келген.
 Ал 45 илимий макаланын, 12 методикалык көрсөтмөнүн, 2 окуу куралдын жана 1 ойлоп табуунун автору.
 Жолуке уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аманова Айжан Акматбековна

Аманова Айжан Акматбековна (29. 4. 1903-ж. туулган, Суусамыр кыштагы) - жогорку категориядагы мугалим.
 
 Бишкек шаарындагы орус тили жана адабияты педагогикалык институтун бүтүргөн (1985).
 Эмгек жолун 1985-ж. Кызыл-Ой кыштагындагы Түркмөн орто мектебинен баштаган.
 Кийинчерээк Кожомкул кыштагындагы С. Мырзакматов атындагы орто мектебинде орус тили жана орус адабияты мугалими болуп которулуп, учурда да эмгектенүүдө.
 Ошондой эле коомдук иштерге да активдүү катышып келет.
 1999-жылдан Бириккен Улуттар Уюмунун жакырчылыкты жоюу программасы боюнча түзүлгөн өз ара көмөктөшүү топтордун «Миң-Булак» ассоциадиянын лидери.
 2004-жылдан 2008-жылга чейин АРИС программасы боюнча Кожомкул айылдык инвестиция комитетинин төрайымы.
 «Мугалим-2004» зоналык конкурска катышып 1-орунга татыктуу болгон.
 2002-ж. Жайыл райондук мамлекеттик администрациясынын, 2003-ж. Суусамыр айыл өкмөтүнүн, 2004-ж. Жайыл районунун элге билим берүү бөлүмүнүн, Жайыл райондук кеңештин жана 2004-ж. Чүй облусунун элге билим берүү бөлүмүнүн Ардак грамоталары менен сыйланган.
 Ал 2004-ж. Кыргыз Республикасынын Президентинен «Ыраазычылык кат» алган.
 Кыргыз Республикасынын «Билим берүүсүнүн отличниги» төш белгисинин ээси (2009).
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аманов Ишенбек Акматбекович

Аманов Ишенбек Акматбекович (1956-ж. туулган, Кызыл-Ой кыштагы) - бажы кызматынын подполковниги.
 
 Ал К. И. Скрябин атындагы айыл чарба институтун (1997), Кыргыз мамлекеттик университетинин юридика факультетин (1997) бүтүргөн.
 1979-94-жылдары «Өрнөк» колхозунда, Аламүдүн жашылча-жемиш совхозунда, Жайыл районунун «Ставрополь», «Чүй», «Талды-Булак» чарбаларында ферма башчысы, бригадир, башкы зоотехник болуп эмгектенген.
 1994-жылдан Кара-Балта бажы кызматына өтөт.
 Учурда Кара-Балта бажыканасында башкы инспектор.
 «Бажы кызматынын ардагери», «Бажы кызматынын отличниги» төш белгилери, Мамлекеттик бажы комитетинин жана Кыргыз мамлекеттик тил комиссиясынын Ардак грамоталары менен сыйланган.
 Бажы комитетинин 3-даражадагы, Кыргыз ба-жысына 15 жылдык юбилейлик медалдарынын ээси.
 2005-ж. 30сентябрда күжүрмөн эмгеги үчүн Кыргыз Республикасынын Президентинин ыраазычылык катын алган.
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аманов Акматбек

Аманов Акматбек (1930, Кызыл-0й кыштагы - 2002, ошол эле жер) - алгачкы агартуучу жана жетекчи кызматкер.
 
 1948-ж. Чаек орто мектебин, 1952-ж. Пишпектеги педагогикалык институттун филология факультетин бүтүргөн.
 1952-5б-жылдары Кайрыма, Сары-Камыш, Фрунзе орто мектептеринде директор болуп эмгектенген.
 1956-жылдан өмүрүнүн акырына чейин Фрунзе жана «8-Март» орто мектептеринде окуу бөлүмүнүн башчысы болуп иштеген.
 1973-75-жылдары «Өрнөк» колхозунун партиялык комитетинин катчысы болгон.
 Медалдар жана Ардак грамоталар менен сыйланган.
 Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аманкулов Салмоорбек

Аманкулов Салмоорбек (19. 1. 1935-ж. туулган, 1-Май кыштагы) - уста.
Өрүмчү жана оймочу.
 
 Негизинен боз үйдүн сөөгүн (14 боз үй) даярдап, ат жабдыктарын өтө жогору чеберчиликте жасайт.
 Ал ЗОдан ашык ээр чапкан.
 Терини ашатып, андан кайыш тилип, камчы өрөт.
 Шырдак оюмдарын жана туштуктарга сайма көчөттөрүн түшүрүүдө да башкалардан айырмаланып, кооз оюмдарды чийип, аны буюмдарга түшүрөт.
 Темирден атка така жасаган.
 Мергенчилик менен да алектенет.
 Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аманкулов Наянтай Акалович

Аманкулов Наянтай Акалович (1957-ж. туулган.
 
 Жумгал району Кайырма (Байзак) кыштагы) - жетекчи кызматкер.
 Кесиби инженер-гидротехник.
 К. И. Скрябин атындагы айыл чарба институтун бүтүргөн (1980).
 Эмгек жолун ошол эле жылы Жумгал ПМКсында мастер-прораб болуп баштаган.
 Кыргызстан ЛКЖС Жумгал райондук комитетинин 2-катчысы (1981-85), Жумгал суу чарба башкармалыгында (1987-91), Жумгал райондук мамлекеттик администрациясында башкы адис (1991-92), Суусамыр райондук мамлекеттик администрациясынын башчысынын орун басары (1992-94), Кыргыз Республикасынын президентинин администрациясынын алдындагы Эл аралык стратегия институтунун иш башкаруучусу (1994-96) жана Айлана-чөйрөнү коргоо министрлигинде башкы адис болуп эмгектенген.
 2001-жылдан «МАНСИ» фирмасында иштейт.
 Суусамырлык, токтор уруусунан.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Аманкулов Мирослав Акалович

Аманкулов Мирослав Акалович (1960-ж. туулган, Кочкор району, Чолпон кыштагы) - мамлекеттик жетекчи кызматкер, Токой чарбасынын генералы.
 
 Мамлекеттик кызматтын 2-класстагы кеңешчиси чинин алган.
 Украина айыл Чарба академиясын (1983), Кыргыз мамлекеттин университетин бүтүргөн (1996).
 Жумгал токой чарбасында инженер (1983-85), Нарын токой чарбасынын директорунун орун басары (1985-87), Кыргызстан ЛКЖС Нарын обкомунда уюштуруу бөлүмүнүн инспектору (1987-89), Жумгал ЛКЖС райкомунун 1-катчысы, Жумгал райондук кеңешинин төрагасынын 1-орун басары (1989-90), Нарын токой чарбасынын инспектору (1990-91), Нарын облустук кеңешинин референти (1991-92), Жумгал токой чарбасынын директору (1992-96) болуп эмгектенген.
 Ал 1996-2001-ж. ЖалалАбад токой чарбасынын төрагасы, Кыргыз Республикасынын президентинин (2001-04) жана өкмөтүнүн аппаратында эксперт (2004-05), Мамлекеттик жана муниципалдык кызматтар секторунда башчы болгон.
 Кыргыз Республикасынын президентинин алдындагы иш башкармалыгына караштуу «Ысык-Көл» мейманкана-соода комплексинин башчысы (2005-08), Бишкек шаарынын Свердлов районунун акими болгон (2008).
 Учурда жеке шпкерлик менен эмгектенет.
 Теги суусамырлык, токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Кубанычбек Аманкулов

Аманкулов Кубанычбек (2.11.1952-ж. туулган, 1-Май кыштагы) - экономист, жетекчи кызматкер.
 
 1973-ж. Фрунзе шаарындагы кооперация техникумунун азык-түлүк товарларын жүгүртүү бөлүмүн бүтүргөн (1975).
 Эмгек жолун Суусамыр айылдык керек-жарак коомунда жумушчу болуп баштаган.
 Кийинчерээк сатуучу, товар жүгүртүүчү.
 1979-94-жылдары соода бөлүмүнүн башчысы, башкарманын орун басары, 1994-97-жылдары Суусамыр совхозунда кампа башчысы, 1997-2004-жылга чейин Кара-Балта нефтебазасында (АЗС № 5) оператор болуп эмгектенип келди.
 2004-жылдан Суусамыр айыл округунда экономист-статист болуп иштейт.
 Суусамыр айылдык кеңешке 2 жолу депутат болуп щайланган.
 Кыргыз керек-жарак коомунун, райондук бир нече жолу Ардак грамоталар менен сыйланган.
 2007-жылдан Суусамыр айылынын Аксакалдар сотунун мүчөсү.
 Шааболот уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар:Кыргызстан
Алымкулова Роза Бекболотовна

Алымкулова Роза Бекболотовна (1961-ж. туулган, Москва району, Чоң-Арык кыштагы) - жогорку квалификациялуу врач.
 
 Кыргыз Мамлекеттик медициналык институтун бүтүргөн (1983).
 Эмгек жолун 1984-ж. балдар врачы (педиатр) болуп Кара-Балта шаарындагы борбордук ооруканада баштаган.
 1985-ж. инфляциялык бөлүмгө балдар.врачы, 1993-жылдан райондук оорукананын дарылоо боюнча башкы врачтын орун басары болул иштейт.
 «Саламаттык сактоонун ардактуу кызматкери» төш белгиси, Чүй облустук, Жайыл райондук мамлекеттик администрацияларынын Ардак грамоталары менен бир нече жолу сыйланган.
 Кара-Балта шаардык кеңештин депутаты болуп шайланган.
 Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Эсенкан Алымкулов

Алымкулов Эсенкан (1928, Суусамыр өрөөнү, Ой-Кайың өзөнү - 2006, Аламүдүн району, Орто-Алыш кыштагы) - айыл чарбага эмгек сиңирген ишмер.
 
 К. И. Скрябин атындагы айыл чарба институтунун агрономия факультетин бүтүргөн (1956). 
 Ошол жылдан Суусамыр машина трактор станциясында агроном, 1958-ж. 
 башкы агроном, 1964-73-жылдары Суусамыр МЖСинин директору болуп иштейт. 
 Айылдын экономикасынын өнүгүшүнө зор салымдарды кошкон. 
 Анын демилгеси менен Кызыл-Ой - Сары-Камыш автомобиль жолу (45 км) салынган жана телефон байланышы (АТС-50), радио, теле жана электр линиялары тартылган. 
 Анын Суусамырды.н тоолуу өрөөнүндөгү 20 миң га дың жерди өздөштүрүүдө жана ал жерге себилген эгиндин түшүмдүүлүгүн арттурууда эмгеги зор. 
 1973-ж. Кыргызстан мал чарба илим изилдөө институтунда жайыт тоюттары боюнча сектор башчысы, Кыргыз илимий өндүрүштүк мал чарба бирикмесинин башчысы, 1980-ж. мөмө-жемиш министрлигинде тоют жана сугат боюнча бөлүмдүн башчысы, 1985-ж. 
 Сокулуктагы мөмө-жемиш өстүрүүчү совхозунун директору болуп эмгектенген. 
 Кыргызстан коммунистик партиясынын XIV жана XV съездеринин делегаты. 
 1957-ж. Москвадагы бүткүл дүйнөлүк VI жаштар фестивалынын, 1968-ж. 
 бүткүл союздук жаштар жүрүшүнүн катышуучусу, Москвадагы эл чарба жетишкендиги көргөзмөсүнүн (ВДНХ) күмүш жана «Эмгек даңкы» медалдары жана эки жолу «Ардак Белгиси» ордени менен сыйланган. 
 1976-ж. Москвадагы өткөн бүткүл дүйнөлүк «Шалбаалар» боюнча XII конгрессинин конгрессмени. 
 Эки жолу райондун аткаруу кеңешинин мүчөсү болгон. 
 Суусамырдын биринчи «Ардактуу инсаны». 
 Анын урматына Суусамыр кыштагындагы бир көчөгө ысмы ыйгарылган. 
 Жолуке уруусунан 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар:Кыргызстан
Орозбек Алымжанов

Алымжанов Орозбек (29. 6. 1948-ж. туулган, Нарын облусу, Кочкор (Теңдик) кыштагы) - жол курулуш тармагында жетекчи кызматкер.
 
 Кесиби инженер-куруучу.
 Токмок шаарындагы № 4 кесипчилик-техникалык окуу жайын (1965), Фрунзе политехника институтунун Автомобиль жолдор факультетин (1982) жана Москвадагы мамлекеттик юридикалык академияны (1995) бүтүргөн.
 Эмгек жолун 1965-ж. Кемин районундагы XXII партсъезд атындагы колхоздо механизатор болуп баштаган.
 197072-ж. Советтик Армиянын катарында кызмат өтөйт.
 Андан келгенден кийин Кочкор кыштагындагы ДСУда мастер, прораб, улук прораб (1979-83), Жумгал районундагы ДЭУ 24тө (1983-92), андан соң Суусамырдагы № 27 ДЭУда начальник (1992-95), Автомобиль жолдор министрлигинде жетектөөчү адис (1995-96), Бишкек - Ош жолунун башкы дирекциясында бөлүм башчы, ДЭУ 9да жана №1 өндүрүштүк жол башкармалыгында начальник болуп эмгектенген.
 Бишкекте Автомобиль жолдор жана коммуникация министрлигинин алдындагы автомобиль жолдор боюнча башкы башкармалыктын начальниги, 2005-жылдан Бишкек - Нарын - Торугарт автомобиль жол башкармалыгындагы ДЭП 34тө (кеңсеси Токмок шаарында) начальник болуп иштеп келе жатат.
 Чүй облусутук мамлекеттик администрациясынын «Эмгегин өзгөчө баалоо» ардак белгиси, Кыргыз Республикасынын Ардак грамотасы менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар:Кыргызстан
Алыгулов Токтогулбек Медербекович

Алыгулов Токтогулбек Медербекович (21. 3. 1962-ж. туулган, Жалал-Абад облусу, Токтогул району, Үч-Терек кыштагы) - жетекчи кызматкер.
 
 Кесиби электрмеханик, темир жол боюнча адис.
 Орто мектепти Суусамырдан аяктап, андан соң Бишкектеги № 20 кесиптик-техникалык окуу жайын (1979-80) жана Алматы шаарынан Транспорт инженерлери институтунун механика факультетин бүтүргөн (1983-88).
 СССР аскер-деңиз флотунда кызмат өтөгөн (1980-83).
 2006-ж. Пекин шаарында өткөрүлгөн ШОСтун коммуникациялык башкаруу семинарына катышкан.
 Эмгек жолун 1988-ж. Россиянын Куйбышев (учурда Самара) шаарында электровоздун машинистинин жардамчысы болуп баштап, андан кийин «Дема» локомотивинде электровоздорду ремонттоо мастерскоюнда мастер (1990), Кыргыз темир жол башкармалыгындагы «Ивановка», «Бишкек-2» жана «Беловодский» темир жол бекеттеринде начальник (199098), Кыргыз Республикасынын Транспорт министрлигинде башкы адис, Жарандык авиация жана Темир жол транспорту боюнча бөлүм башчы (1999-2006), Талас шаарындагы «Жер-Үй алтын» Жабык акционердик коомунун «Жоон-Дөбө» өткөөл базасында башкы инженер (2007-08) болуп эмгектенген.
 1998-2006-жылдары Кыргыз Республикасынын «Темир жол транспорту» боюнча мыйзамын иштеп чыгууга жана Кыргыз Республикасынын администрациялык кодексин, Автомобиль жана аба жолдору кодексин иштеп чыгууга жана толуктоого катышкан.
 Учурда жеке ишкердик менен алектенет.
 Чал уруусунан.
 Кулукеев Медербектин уулу.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Самудин Алишеров

Алишеров Самудин (1937, Ой-Кайың жайлоосу - 2005, Аламүдүн району, Байтик кыштагы) - Кыргызстандын керек-жарак коомуна жигердүү эмгек сиңирген соода ишмери.
 
 Москвадагы даярдоо техникумун бүтүргөн (1964).
 Эмгек жолун орто мектепти аяктагандан кийин Москва районундагы Ленин атындагы колхоздун жылкычысы болуп баштаган.
 Ал жаш кезинен эле шамдагай келип, көк бөрү, эр оодарыштарга катышкан улакчы болгон.
 Кийинчерээк Кемин райондук керек-жарак коомунда кампачы, 
 1964-ж. даярдоо конторасынын, 
 1966-ж. Балыкчы шаарындагы облустар аралык сырьёлор базасынын директору, 
 1969-ж. Чүй районунун керек-жарак коомунун башкармасынын төрагасы, 
 1971-ж. Ысык-Көл облусунун керек-жарак башкармалыгынын төрагасынын 1-орун басары, облустук айыл чарба азык-түлүгүн даярдоо жана анын сапатын жогорулатуу боюнча башкы инспектору, 86-жылдары Ысык-Көл облусунун жашылча-жемиштер бча бирикмесинин генералдык директору болуп эмгектенген.
 Ал эми 1986-90-жылдары Кыргыз керек-жарак союзунун аппаратында башкы адис, Фрунзе шаардык керек-жарак коомунун башкармасынын төрагасы, андан сон Кыргыз керек-жарак союзунун «Чындык» өндүрүштүк соода ишканасынын директору болуп иштеген.
 2000-ж. Кожомкул атындагы коомдун президенти болуп шайланган.
 Бишкектеги спорт сарайынын алдындагы Кожомкулдун эстелигинин тургузулушуна көмөк көрсөткөн.
 1981-ж. Москвадагы Эл чарбачылыгынын жетишкендиктеринин (ВДНХ) күмүш жана 1986-ж. «Эмгектин ардагери» медалдары менен сыйланган.
 Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар:Кыргызстан
Мударис Алиев

Алиев Мударис (1923, Талас району - 1979, Талас шаары) - милициянын полковниги, ардагер жетекчи кызматкер.
 
Фрунзе шаарындагы партиялык мектепти (1953-56), Алматыдагы милициянын жогорку мектебин сырттан окуп бүтүргөн.
Улуу Ата Мекендик согуштун катышуучусу (1941-44), анын 2-топтогу майыбы.
Согуштан кийин Талас облусунун Будённый кыштагында мугалим, комсомолдук кызматта (1945-51), Талас облустук ички иштер башкармалыгында (1952; ОБХССте), Фрунзе шаардык ички иштер бөлүмүнүн оперативдүү кызматтарында эмгектенген.

Кийинчерээк 1959-68-жылдары Суусамыр айылдык милиция бөлүмүнүн начальниги болгон.
1969-жылдан Сокулук районундагы Жаңы-Жер кыштагындагы жалпы тартиптеги колонияга начальник болуп 1973-жылга чейин кызмат өтөгөн.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Инсандар:Кыргызстан
Категория:Суусамыр району